Lisa 3

Hankija: Tapa Vallavalitsus

Väikehange: Tapa Valla Köögile kuppelnõudepesumasinate soetamine

**Lepingu projekt**

**Tapa Vallavalitsus** (edaspidi *ostja*), registrikood 75033477, asukohaga Pikk 15, 45106 Tapa linn, mida esindab vallavanem Riho Tell

ja

................................... (edaspidi *müüja*), registrikood ......................., asukohaga ............................, mida esindab ............................. .....................

koos või eraldi nimetatud ka *Pooled*või *Pool*, sõlmisid käesoleva lepingu alljärgnevas:

**1.** **Lepingu objekt**

1.1. Lepinguga müüja müüb ja ostja ostab väikehanke “Tapa Valla Köögile kuppelnõudepesumasinate soetamine“ pakkumuses näidatud koosseisus seadmed (edaspidi *Kaup*).

1.2. Müüja tarnib ja paigaldab Kauba aadressil Nooruse 2, Tapa.

1.3. Lepingu objekt sisaldab muuhulgas Kauba transporti, Kauba kokku monteerimist ja paigaldamist koos kõikide kuluvahenditega. Leping sisaldab ka Kauba paigaldamisega tekkinud prahi utiliseerimist.

1.4. Lepingu objektile rakenduvad kõik hankedokumendis ja edukas pakkumuses olevad nõuded. Hankedokumendid ja edukas pakkumus on käesoleva lepingu lahutamatud osad sõltumata nende vahetust lisamisest lepingule.

**2. Müüja on kohustatud:**

2.1. Tarnima Lepingu esemeks oleva Kauba kokkulepitud mahus ja kvaliteediga ning teostama tööd vastavalt Lepingus sätestatud nõuetele ning tähtaegadele.

2.3. Hankima ise Lepingu nõuetekohaseks täitmiseks vajaliku tööjõu, transpordi, materjalid ja seadmed.

2.4. Andma Ostjale üle Kauba valdamiseks, kasutamiseks ning käsutamiseks vajalikud dokumendid s.h eestikeelsed kasutus- ja hooldusjuhendid.

2.5. Kui Kauba tarnel ilmnevad asjaolud, mis ei olnud teada Lepingu sõlmimisel, on Müüja kohustatud koheselt informeerima nendest asjaoludest Ostjat ja nõudma juhiseid ja informatsiooni.

2.6. Müüja on kohustatud enne Kauba paigaldamist tutvuma Kauba paigalduskohaga ning teostama kontrollmõõtmisi. Ostja ei kompenseeri Müüjale täiendavaid kulutusi, mis on seotud Kauba mittesobitumisega paigalduskohta.

**3. Ostja on kohustatud:**

3.1. Täitma kõiki Lepingust tulenevaid kohustusi.

3.2. Maksma tasu Lepingus ettenähtud tähtajal ja korras.

**4. Lepingu täitmine**

4.1. Müüja kohustub teostama tööd ajavahemikul **19.08.2024 – 31.08.2024**.

4.1.1. Lepingu täitmise, st Kauba ja teostatud tööde üleandmise tähtpäev on **01.09.2024**

4.2. Kauba transpordi Müüja nimetatud kohta, montaaži, paigalduse ning kasutajate koolituse teostab Müüja omal kulul.

4.3. Müüja käitleb pakendid jm tekkivad jäätmed omal kulul ja korrastab ruumid.

**5. Kauba üleandmine ja vastuvõtmine**

5.1. Müüja ja Ostja lepivad kokku Kauba ja paigaldustööde täpse üleandmise-vastuvõtmise päeva telefoni või e-kirja teel. Üleandmine vormistatakse Poolte vahel üleandmis-vastuvõtmise aktiga. Üleandmis-vastuvõtmise aktis fikseeritakse Kauba komplektsus ja paigaldustööde vastavus kokkulepitud tingimustele ning fikseeritakse vastuvõtmisel ilmnenud esinevad puudused ja Müüja poolne nende puuduste likvideerimise tähtpäev.

5.2. Ostjal on õigus keelduda Kauba vastuvõtmisest, kui see ei vasta Lepingu dokumentidega määratud tingimustele või on need vajalikult dokumenteerimata.

5.3. Kui Müüja ei anna Kaupa Ostjale üle ettenähtud tähtajal, on Ostjal õigus nõuda Müüjalt leppetrahvi 0,15% Lepingu hinnast iga viivitatud päeva eest, välja arvatud juhul, kui viivitus on tingitud Ostjast. Lepingu täitmise tähtpäeva ületamisel rohkem kui 30 päeva, samuti juhul, kui vastavalt asjaoludele on ilmne, et Müüjal ei ole enam võimalik Lepingut täita selliselt, et täitmisega ei kaasneks viivitamist rohkem kui 30 päeva, võib Ostja Lepingu lõpetada ja nõuda Müüjalt lisaks leppetrahvi suurusega 10% Lepingu Hinnast.

5.4. Kauba juhusliku hävimise riisiko ning Kauba omandiõigus läheb Müüjalt Ostjale üle alates Kauba ja teostatud tööde üleandmise-vastuvõtmise akti mõlemapoolset allkirjastamisest arvates.

5.5. Kaup peab vastama valmistajatehase poolt kinnitatud tingimustele, standarditele ja kvaliteedinõuetele ning olema varustatud kõigi vajalike dokumentide, sertifikaatide ja eestikeelsete juhenditega.

5.6. Kui Kaup ja/või teostatavad tööd ei vasta hankedokumentides ja pakkumuses esitatud kirjeldusele ja tingimustele, on Ostjal õigus keelduda nende vastuvõtmisest. Müüja peab sel juhul tegema hiljemalt 5 (viis) tööpäeva jooksul omal kulul kõik vajalikud toimingud, et Kaup ja teostatavad tööd vastaksid sätestatud tingimustele.

**6. Garantii**

6.1. Kaubale rakendub 24 kuuline garantii.

6.2. Garantii ei laiene Kauba normaalsele kulumisele ning puudustele, mis on tekkinud Ostja süül või Ostja poolt kasutusjuhendite rikkumisel.

6.3. Kauba puuduste ilmnemisel garantiiajal peab Müüja need koheselt tasuta kõrvaldama, Kauba välja vahetama või tagama muul viisil Kauba vastavuse ettenähtud tingimustele.

6.4. Garantii hakkab kehtima Kauba üleandmise-vastuvõtmise akti allkirjastamisest.

6.5. Asendatud ja parandatud Kaubale kehtivad kõik sarnased garantiitingimused nagu uuele Kaubale.

**7. Maksete kord**

7.1. Lepingu maksumuseks on **\_\_\_\_\_ ( \_\_\_\_\_ eurot ja \_\_ senti) eurot,** millele lisandub käibemaks 22% (\_\_\_\_\_\_ eurot). Lepingu maksumus koos käibemaksuga on **\_\_\_\_\_\_** ( **\_\_\_\_\_ eurot ja \_\_ senti).**

7.2. Tasumine Kauba ja teostatud tööde eest toimub Ostja poolt aktsepteeritud üleandmise-vastuvõtmise akti põhjal Müüja koostatud e-arve alusel.

7.3. Ostja ei tee Lepingu täitmiseks ettemaksu.

7.4. Lepingu hind tasutakse ühekordse maksena 14 päeva jooksul arvates vastava arve kättesaamisest Ostja poolt.

7.5. Kui Ostja ei tasu punktis 7.4 nimetatud makset sätestatud tähtpäevaks, on Ostja kohustatud Müüja nõudmisel tasuma Müüjale viivist 0,15% päevas Ostja poolt tähtaegselt tasumata summast. Kõik viivised tasutakse 14 päeva jooksul arvates vastava kirjaliku nõude kättesaamisest.

**8. Vastutus**

8.1 Pooled kannavad vastastikku täielikku varalist vastutust Lepingu mittetäitmisega või mittekohase täitmisega teisele Poolele tekitatud kahju eest. Pooled vastutavad oma töötajate ja esindajate tegevuse või tegevusetusega teisele Poolele tekitatud kahju eest.

**9. Lepingu muutmine**

9.1. Lepingut võib muuta ainult Poolte kokkuleppel ja riigihangete seadusega kooskõlas.

9.2. Lepingu muudatused kehtivad vaid juhul, kui need on vormistatud kirjalikus vormis Lepingu lisadena ja alla kirjutatud Poolte volitatud esindajate poolt.

9.3. Kummalgi Lepingu Poolel pole õigust taotleda Lepingu muutmist põhjustel, mida on kaasa toonud tema enda tegevus/tegevusetus oma Lepingujärgsete kohustuste mittetäitmisel.

**10. Poolte esindajad**

10.1. Ostja esindaja, kes on õigustatud Kauba üle vaatama, vastu võtma ja allkirjastama Kauba vastuvõtmisega seotud akte on Katrin Aarna, tel 55 619 719, katrin.aarna@tapa.ee .

10.2. Müüja esindaja: \_\_\_\_\_\_\_\_\_\_\_\_\_\_\_\_\_\_\_

**11. Lepingu jõustumine ja lõppemine**

11.1. Käesolev Leping jõustub ja kõik sellest tulenevad õigused ning kohustused tekivad Lepingu allakirjutamise hetkest ja Leping kehtib kuni selle nõuetekohase täitmiseni.

11.2. Garantiide osas kehtib Leping garantiiaja lõpuni.

11.3. Lepingu täitmise käigus koostatud lisad jõustuvad nende allakirjutamise hetkest ja kehtivad kuni nendes märgitud tähtajani.

**12. Lõppsätted**

12.1. Lepinguga reguleerimata küsimustes juhinduvad pooled Eesti Vabariigi seadustest ja asjassepuutuvatest õigusaktidest.

12.2. Kõik käesoleva lepingu täitmisest tulenevad vaidlused ja lahkarvamused püütakse lahendada pooltevaheliste läbirääkimiste teel, kokkuleppe mittesaavutamisel lahendatakse vaidlused kohtus vastavalt Eesti Vabariigis kehtivatele seadustele ja õigusaktidele.

# **Poolte allkirjad**

|  |  |  |
| --- | --- | --- |
|  |  |  |

*(allkirjastatud digitaalselt) (allkirjastatud digitaalselt)*

Ostja Müüja